CELEX: C2004/094/158
Language: da
Date: 2004-04-17 00:00:00
Title: Sag anlagt den 19. februar 2004 af Yves Franchet og Daniel Byk mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/63
            
         Sag anlagt den 19. februar 2004 af Yves Franchet og Daniel Byk mod Kommissionen for De Europæiske Fællesskaber
   (Sag T-70/04)
   (2004/C 94/158)
   Processprog: fransk
   Ved De Europæiske Fællesskabers Ret i Første Instans er der den 19. februar 2004 anlagt sag mod Kommissionen for De Europæiske Fællesskaber af Yves Franchet og Daniel Byk, Luxembourg, ved avocats Georges Vandersanden og Laure Levi.
   Sagsøgerne har nedlagt følgende påstande:
   
               —
            
            
               Annullation af Kommissionens stiltiende afslag på at imødekomme sagsøgernes begæring om aktindsigt i forskellige dokumenter, som Kommissionen ligger inde med, samt af Kommissionens beslutning af 19. december 2003 om ikke at tage den bekræftende begæring, som sagsøgerne havde indgivet den 18. december 2003, til følge.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne har anfægtet Kommissionens afslag på at give dem aktindsigt i visse dokumenter vedrørende Eurostat. Der er navnlig tale om den endelige rapport fra Kommissionens interne revision og bilagene til dennes rapport af 7. juli 2003.
   Kommissionen har som begrundelse for afslaget henvist til undtagelsen i artikel 4, stk. 2, tredje led, i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (1), dvs. hensynet til beskyttelsen af formålet med inspektioner, undersøgelser og revision.
   Til støtte for påstandene har sagsøgerne gjort gældende, at der er tale om
   
               —
            
            
               tilsidesættelse af ovennævnte forordnings artikel 2 og 4, af den grundlæggende ret til aktindsigt og af proportionalitetsprincippet
            
         
               —
            
            
               et åbenbart fejlskøn
            
         
               —
            
            
               tilsidesættelse af begrundelsespligten.
            
         De har i den forbindelse nærmere anført, at Kommissionen
   
               —
            
            
               i den anfægtede beslutning har tillagt de undtagelser, den påberåber sig, en udvidet rækkevidde
            
         
               —
            
            
               har foretaget en helt ukorrekt vurdering af sagens faktiske omstændigheder
            
         
               —
            
            
               har undladt at tage stilling til begæringerne om aktindsigt in concreto i relation til de omstændigheder, der er særlige for de pågældende dokumenter i forhold til de påberåbte undtagelser, også selv om det antages, at de kan påberåbes. Desuden har Kommissionen ikke fremført de hensyn, der har været afgørende for, at den ikke har overvejet at give delvis aktindsigt.
            
         
               —
            
            
               har undladt at foretage en afvejning af de involverede interesser.
            
         
      (1)  EFT L 145 af 31.5.2001, s. 43.